
عمادة خدمة ١‏ لمجتمع 


قسم توعية الجاليات 


تعريف موجز بالإسلام 
(بلغه شيشيوى) 
TANTHAWUZO‏ 


LACHISILAMU 
M’CHICHEWA 


بسم الله الرحمن الرحيم 
MUDZINA LAMULUNGU‏ 
WACHIFUNDO WACHISONI‏ 
CHISILAMU‏ 
TANTHAWUZO LACHISILAMU‏ 

Choyamba ndikuthokoza Mulungu 
bwana Wazolengedwa zonse. Mtendere 
ndi madalistso a Mulungu akhale kwa 
Mtsogoleri wa Aneneri onse, Mtumiki 
Wathu Muhammadi pamodzi ndi 
akubanja kwake, Ophunzira ake ndi 
omutsatira Onse. Ndikuyikira Umboni 
kuti palibe Mulungu Wina Koma 
Mulungu Mmodzi Yekha, Komanso 
Muhammadi (Mtendere ndi Madalitso a 
Mulungu a Khale Kwaiye) Ndi Mthenga 
Wake, Zonsezi Potsimikidza ndi Mtima, 
Kulankhula ndi lilime >50 
Kugwiritsa ntchito thupi  potsatira 
Malamulo ache. 

Zonsezi zimatheka 2 
ntchito nsanamira za Imani (chi khu 

lupiliro) zomwe zilipo zisanu ndi 
chimodzi komanso, Nsanamira zisanu 
zachisilamu ndi Ihsani (kumpembedza 
Mulungu ngati mkumuwona, ngakale 
kuti simukumuona koma Iyeyo 
amakuonani). 


CHISILAMU 

Chisilamu ndi uthenga Omaliza 
mu uthenga Onse wa Mulungu, Umene 
adawutumiza kwa mneneri wake 
Omaliza mwa aneneri ndi atumiki ake 
onse. Ameneyu ndi Muhammadi 
(mtendere ndi madatitso a Mulungu 
akhale kwa iye). mwana wa ABDUL- 
LAHI. 

Chimenechi ndi Chipembedzo 
chowonadi, muchifukwa cha 
chipembedzochi [Mulungu _ sakalola 
Chipembedzo china chake kuchokera 
kwa Munthu wina aliyense posakhala 
chisilamu. Zowonadi, anachipanga 

Mulungu kukhala chipembedzo 
chopepuka ndi chosavuta. Malamulo 
onse amene ali chipembedzomu ndi 
wokhawo amene anayikidwa ndi 
Mulungu kukhala ofewa kwa munthu 
amene angalowe ndi mtima wake onse. 
Ndipo Mulungu sanawa lamulile anthu 
zinthu zothi sangazithe. Chizindikiro 
chake ndi kulankhula zowona kumene 
kulipo m’malamulo ake, dziwani kuti 
malamulo ake onse siaphuzo. Chisilamuchi 
chayezamila muchilungamo kusonyeza kuti 
chipembedzochi ndi cholugama chomwe 
chikufunika m’moyo wa munthu 
watsikundi tsiku.Chifundo ndiye 
chikhalidwa cha chisilamu. Chimenechi 
ndi chipembedzo cholemekezeka 
chimene chikuwawuza ndi kuwasonyeza 
anthu kuchita chinthu chaphindu padziko 
lino lapansi ndi lakumwanba, ndiponso 
Chikuwachenjeza anthu kuchita 
chilichonse chosowetsa mtendere wa 

munthu padziko lapansi lino ndi 
lakumwanba. Indedi chimenechi ndi 
chipembedzo chimene Mulungu 
anachipanga kuti chikonze makhalidwe a 
anthu ndi kutinso chikhale chikhulupiriro 
cha anthu onse ndikusiya zikhulupiriro 
zina. Chimenechi ndi chipembedzo 
chimene Mulungu anachipanga_ kuti 
chigwiritsanitse mitima ndi maganizo a 
anthu amene adaali osiyana siyana. 
Mitimayi idapulumutsidwa  kuzinthu 
zoipa ndikuyisonyeza kuzinthu zabwino 
ndikuyiwongolera kunjira Yowongoka. 
Chisilamuchi ndi chipembedzo chabwino 
sichinanene koma zokhazo zimene zili 
zabwino zokhazokha. Cholinga cha 
uthenga wa chisilamu ndi kuphunzitsa 
anthu Zinthu izi: 


CHOYAMBA: 
Kuwadziwitsa anthu za Mulungu 
wawo ndi mbiri zake zapamwamba. 

CHACHIWIRI: 

Kuwayitanira anthu kuti 
azimpembedza Mulungu m’modzi yeka 
ndi kutinso asamaphatikize ndi china 
chake pomupembedza ndi potsatira 
malamulo a ake muzinthu zimene 
adalamulira anthu padziko lino lapansi. 


CHACHITATU: 
Kuwakumbutsa anthu zimene ati 
akaziwone ndi mathero awo 


akadzamwalira komanso ndizimene ati 
akakumane nazo m'manda ndi nthawi 
yowukitsidwa m’manda ndi nthawi yoti 
azikawagamula patsiku la chiweruzo ndi 
malo amene ati akakhale kapena ku 
mtendere (PARADISO) kapena ku moto 
(JAHENA). 

Titha kunena mwachidule 
pazimene  chisilamu  chikuyitanira 
motere: 


(A) NSANAMIRA ZA IMANI 
(CHIKHULUPIRIRO) 

Uku ndiko kukhulupirira 
nsanamila zisano ndi chimodzi za imani. 
NSANAMIRA YOYAMBA: 
CHIKHULUPIRIRO MWA MULUNGU 

Chikhuhipiriro ichi  sichingapezeke 
mpakana pakhalepo zinthu izi kapena 
kuti pokhapokha munthu akhuhipirire 
zinthu izi: 


CHOYAMBA: ARRUBUBIYA. 

ARRUBUBIYA ndi ku 
khulupirira kuti Mulungu ndi amene 
amasunga, kusamalira ndi kuyanganira 
zolengedwa zake kulenga, kupereka 
chakudya, kupereka mvula ndizina 
zambiri zofunika kwa zolengedwa zake. 


CHACHIWIRI: AL- ULUHIYYA 
AL- ULUHIYYA ndi 
mbalinso imodzi ya chikhulupiriro kuti 


A 


Mulungu ndi m’modzi amene ali oyenera 
kumugwadira ndipo zonse  zimene 
zimapembedzedwa posakhala Mulungu 
m’modziyo ndizopanda pache. 


CHACHITATU: AL-ASMAA WASSIFAT 
AL- ASMAA WASSIFAT 
ndi mbalinso imodzi ya chikhulipiriro 
m’mayina onse oyera a Mulungu monga: 
MULUNGU NAMALENGA ndi 
mayinena otero. Ndikukhulupiriranso 
m’mbiri zonse za Mulungu monga 
m’ mene Anatiwuzira, mwini wache 
Mulungu ndi mwamene anatiwuzira 
mtumiki wathu Muhammadi mtendere 
wa Mulungu ukhale kwa iye. 


NSANAMIRA YACHIWIRI: 
CHIKHULUPIRIRO MWA ANGERO 
Angero ndi akapolo a Mulungu 
olemekezeka analengedwa ndi Mulungu 
ndipo amagwadira, kumvera ndi 

kutsatira malamulo ake ndipo 
amalamulidwa kugwira ntchito zosiyana 
siyana. Mwa Angerowa pali GABRIELI 
amene ntchito yake ndi kutenga mawu a 
Mulungu ndikupereka kwa atumiki ake. 

MIKAEL ndi mngeronso wa 
Mulungu ntchito yake ndi kutsitsa ndi 
kugawa mvura. 

ISRAFHL ndi m’ngeronso wa 
Mulungu amene akuyembekezera kuti 
azayimbe lipenga lowukira anthu 
m’manda tsiku lomaliza(QlY AMA). 

MALAKAL- MAWUTI ndi 
m’ngeronso. wa Mulungu amene 
amachotsa miyoyo ya _  zolongedwa 
nthawi ya kufa. 


NSANAMIRA YACHITATU: 
CHIKHULUPIRIRO M‘MABUKHU 
A MULUNGU: 

Mulungu adatsitsa mabukhu kwa 
atumiki ake mmabukumu muli 

chiwongoko ndi mtendere umene 
ukufunika pa umoyo wa munthu padziko 
lino lapansi ndi lakumwamba. Mabukhu 
amene akudziwika ndi awa: 
(1) TURA: (OLD 
TESTAMENT) 
Ili ndi bukhu limene adalitumiza 
Mulungu kwa mtumiki wake 
Musa(MOSES).Limeneli ndi 
bukku lalikulu la ana a ISRAELI. 
(2) INJEILI: (NEW 
TESTAMENT) 
Ili ndi bukhu limene adalitumiza 
Mulungu kwa mtumiki wake ISSA 
(yesu) 
(3) ZABUR: (BOOK 
OF PSALMS) 
Ili ndi bukhu limene adalitumiza 
Mulungu kwa mtumiki wake 
DAUDI(DAVIDI) 
(4) SUHUFU: 
(SCRIPTURE OF ABRAHAM) 


Ja 


(5) 


Ili ndi bukhu limene adalitumiza 
Mulungu kwa mtumiki wake 
IBRAHIM (ABRAHAM) 
OUR-AN: 
Ili ndi bukhu lomaliza limene 
adalitumiza kwa mtumiki wake 
omaliza MUHAMMAD ndipo 
Mulungu walisunga 
kuchisokonezo ndi kusintha kwina 
kuli konse ndiponso ndi umboni 
wa anthu onse mpaka tsiku la 
chiweluzo. 
NSANAMIRA YACHINAYI: 
CHIKHULUPIRIRO MWA 
ATUMIKI A MULUNGU 


Daziwani kuti Mulungu anatumiza kwa 
anthu onse atumiki, ndipo mtumiki 
oyamba anali NOWA (NUHU) omaliza 
ndi mtumiki MUHAMMAD. Atumiki 
onsewa anali anthu olengedwa analibe 
chilichonse chosonyeza Umulungu. 
Iwowa anali akapolo mwa akapolo a 

Mulungu anawalemekeza powapasta 
Uthenga wake.Uthenga omaliza ndi wa 
Muhammadi, iyeyu adamutumiza kwa 
anthu onse palibenso mtumiki wina 
pambuyo pake, Mtendere ndi madalitsa a 
Mulungu akhale kwa atumiki ndi 
Aneneli ake onse. 


NSANAMIRA YACHISANO: 
CHIKHULUPIRIRO PATSIKU 
LACHIWERUZO (TSIKU 
LOMALIZA) 

Ili nditsiku palibenso tsiku 
pambuyo patsikuli.Ili nditsiku limene 
adzawukisidwa anthu m’ manda ali 
amoyo kuti adzakhale mpaka kalekale 
kumtendere(PARADISO)kapena ku 
moto (JEHENA) Tsono chikhulupiriro 
patsiku lomalizali ndi  chikhulupiriro 
pazonse zimene zimawoneka ndi 
kukhala pambuyopa infa monga mavuto 
a mmanda ndi mtendere wake, 

kuwukisidwa m’manda ndi 
kuwerengedwa pazintchito zimene 
wakhala munthu akuchita padziko lino 
lapansi 


NSANAMIRA YA CHISANO NDI 
CHIMODZI: CHIKHULUPIRIRO 
PA QADARI ( FATE) 

Qadari ndi kukhulupirira kuti 
Mulungu anadziwa ndipo anaalemba 
zimene anafuna mu Ufumu wake. chili 
chonse chopezeka adachipanga ndi 
kuchilenga Iye mwini Mulungu. Palibe 
chimene chimachitika kapena kuwoneka 
pokhapo kuti Mulungu anachidziwa ndi 
kuchilemba. 

(B) NSANAMIRA 
ZACHISILAMU 

Chisilamu chinamangidwa ndi 
nsanamira zisano, Munthu sangakhale 
nsilamu mpakana_ atakhulupirira ndi 


kugwiritsira ntchito nsanamila zonse 
zachisilamu: 
NSANAMIRA YOYAMBA: 
SHAHADA 

Uku ndi kuyira umboni kuti 
palibe Mulungu wina wachowonadi 
koma Mulungu m’modzi yekha ndipo 
Muhammadi ndimthenga wa Mulungu. 
Mawo amenewa amatchedwa kuti ndi 
SHAHADA amanenedwa ndi munthu 
amene akulowa  mchipembedzochi. 
Amenewa ndi makiyi a chisilamu ndipo 
ndi chiyambi chimene  chisilamuchi 
chinamagwidwa. Mawu onena kuti 
palibe Mulungu wina koma Mulungu 
m’modzi, akuthandawuza kuti palibe 
woyenera kumugwadira muchowonadi 
koma Mulungu m’modzi yeka.lyeyu ndi 
Mulungu wowonadi ndipo zonse zimene 
amazitcha kuti ndi Mulungu posakhala 
Mulungu amene tikumutchulayu, 
ndizopanda pache, tikamati Mulungu 

timathandawuza kuti Umugwadirayo 
mucho wonadi. 

Ndipo tikamati —s ndikuyikira 
Umboni kuti Muhammadi ndi mthenga 
wa Mulungu, ndikuvomereza kuti zonse 
zimene ananena ndi zowunadi, mukatero 
muyenera kutsatira malamulo ake ndi 
kuzitalikira zinthu zonse  zimene 
adaletsa. 


NSANAMARA YACHIWIRI: 
MAPEMPHERO: (SAWALA) 
Mapemphero ndi nsanamila 
yachiwiri yachisilamu. Uku 
ndikupemphera kasano patsiku.Awa ndi 
mapemphero amene adalamulira mwini 
wake Mulungu kuti akhale njira yimodzi 
yoyandikira munthu kwa Mulungu wake 
ndi kumamupempha zinthu zachinsisi 
zomwe munthu safuna kuti wina 
azidziwe komanso ndi zinthu zina 
zambiri. Dziwani kuti mapempherowa 

amamuletsa munthu kuchita zoyipu ndi 
zonyansa mu mphamwu ya Mulungu. 
Mapempherowa asanja zonse zabwino 
mchipembedzo  chachisiamu monga 
chiwongoko cha chikhulupililo 
chenicheni ndiponso amapeza munthu 
chifukwa cha mapompherowa mtendere 
wa mumtima ndi muthupi. 
Amampangitsa kukhala wa Msangala 
padziko Lino ndi Tsiku la chimalizo. 


NSANAMIRA YA 
CHITATU ZAKKA 
Ichi ndichopereka chimene 


amapereka munthu amene ali ndi chuma 
chomwe chakwana muyeso woperekera 
kutha kwa chaka chili chonse ndiye 
chimaperekedwa kwa anthu oyenera, 
anthu osawuka ndi ena amene 
amaloledwa kupasidwa — chumachi. 
Munthu amene ali nd chuma 
chosakwanira muyeso sakuloledwa 

kupereka. Choperekachi chikukakamizidwa 
kwa okhawo anthu amene ali olemera 
pofuna  kukwaniritsa chipemphezo 
chawo ndikuwonetsa kuzipereka kwawo 
pa malamulo a Mulungu komanso 
pofuna kuyeretsa chikhalidwe chawo, 
kuteteza chuma chawo ndikuzitalikitsa 
kuzoipa. Choperekachi chimamuyeretsa 
opereka, kuzoipa powathandiza anthu 
ovutika ndi osowa. Muyeso wa chuma 
umene umaperekedwa  ndiyochepa 
kwambiri pofananiza ndi chuma chimene 
operekayu wapasidwa ndi Mulungu. 


NSANAMIRA YA CHINAYI: 
KUSALA KUDYA 

Kusala Kudya kumachitika mwezi 
umodzi pa chaka chili chonse. Uwu ndi 
mwezi wa RAMADHANI mwezi wa 
chisanu ndi chinayi(9) powerengera 
chisimukire mutumiki wathu 
Muhammadi kuchokera ku Makka kupita 


YA 


ku Madinah. Asilamu onse amasiya 
zilakolako zawo monga kudya ndi 
kumwa ndi kugona ndi azikazi awo 
usana kuyambira ku mbanda kucha 
mpakana kulowa kwa dzuwa. Akatero 
Mulungu amawapatsa anthu osalawa 
zinthu zabwino zimene adalonjeza 
padziko lapansi lino ndila kumwamba. 
Ndiponso anthuwa akatero 
amakwanilitsa chipemphezo chawo ndi 
chikhuhipiriro chawo. 


NSANAMIRA YA 
CHISANO: HAJJI 

Uwu ndi ulendo wa munthu opita 

ku Nyumba ya Mulungu yoyera. 
Mulungu anayika lamulo kwa anthu 
amene angathe kupita ku Makka 
kamodzi pa moyo wawo. Kumeneko 
amasonkhana asilamu kuchokera madera 
onse adziko lapansi lino kupita kumalo 
amene alioyera ndi abwino padziko lonse 

lapansi kukapembedza Mulungu 
mmodzi. Anthu onse amakhala atavala 
zofanana, palibe kusiyana pakati pa 
mfumu ndi anthu ake kapena olemera 
ndi osawuka, wakuda ndi oyera. 

Asilamu onse amapanga 
mapemphero awo limodzi. 
Mapempherowa amene mkati mwake 
muli kukayima pamalo 7 
ARAFAT, kuzungulira nyumba ya 
Mulungu KABA, kasano ndi kawiri. 
KABA ndi nyumba ya Mulungu, asilamu 
onse padziko lino lapansi kuli konse 
kumene ali nthawi ya mapemphero awo 
omwe amapempheredwa kasanu patsiku 
amayangana kunyumbayi, dziwaninso 
kuti mmapemphero a Hajjiwa muli 
kupita kukayenda ndawala pakati pa 
phiri lotchedwa SWAFA ndi phiri 
lotchedwa MARWA. 


(C) Dziwani kuti chisilamu 
chakonza Umoyo wa munthu aliyenese 
payekha payekha komanso pagulu ndipo, 
chimathandiza anthu kuzinthu zimene 
zingawathandize padziku lino ndi 
lakumwamba, ndiye chawalola anthu ndi 
kuwayitanira kuti azikwatira ndi 
kuwaletsa kuchita chiwelewele ndi 
kukwatilana amuna okha okha ndi zonse 
zoipa Ndiponso chikulamulira anthu 
kulumikiza ubale ndi kuchitirana 
chifundo, chisoni ndi kusunga anthu 
asawuka ndi osowa, monga: mmene 
chikulamulira ndi kuyitanira kuchita 
chili chonse chinene chili chabwino, 
chawatetezanso ndikuwaletsa_ kuchita 
chinthu choyipa. Chisilamu chikuloleza 
anthu kupeza zofunikira zamoyo wawo 
pogwira ntchito kapena malonda amene 
ali abwino ndi zina  zotero. 
Chikuwaletsanso anthu kuchita katangale 
ndi malonda onse amene ali oyipa 

oletsedwa ndi chili chonse 
chachinyengo. Mulungu amadziwa ndi 
kuzindikila kusiyana kwa anthu 
potsatira malamulo ake ndiye anayika 
chilango kwa anthu kapena munthu 
aliyense amene angasowetse mtendere 
wa munthu mzake monga kusokoneza 
zinthu, kupha, kuba, bodza, kapena 
kumenya anthu ndi kuwachitira zoipa. 
Zimenezi ndi zilango za Mulungu 
zomwe adaziyika molingana ndi tchimo 
la munthu popamda kuwonjezera kapena 
kupungula. Chisilamu  Chalinganiza 
zinthu zofunika pakati pa olamula ndi 
olamulidwa. Chawalamulira olamulidwa 
kuti ayenera kutsatira malamulo a anthu 
amene ali olamula posakhala malamulo 
onyoza Mulungu. Awachenjezanso anthu 
olamulidwa ndi kuwaletsa kuwagalukira 
amene akuwalamulira chifukwa kuteroko 
kumazetsa chisokonezo ndi kusowa 
mtendere wa anthu m’ dziko. 

Pomaliza tingathe kunena kuti 
chisilamu chinabwera kuzakonza 
zabwino zapakati pa anthu ndi Mulungu 
wawo ndiponso pakati pa munthu ndi 
anthu palibe makhalidwe abwino koma 
kuti chisilamu chalongosola ndikuwa 
yitanira anthu kuchita ndiponso palibe 
makhalidwe amene ali oyipa koma kuti 
chisilamu = chachenjeza ndikuletsa. 
Pomaliza ndikuyamika ndikuthokoza 
Mulungu bwana wazolengedwa zonse. 


YY 


Translated From Arabic to 
chichewa by 
Bilali Ayami Bwanausi 
From Zambia 
Revised by 
Abdul Rahman Molosi Daudi 
From Malawi 


KINGDOM OF SAUDI ARABIA 
ISLAMIC UNIVERSITY 
OF MADINAH 


yé 


